Begge opfattede de sig som [[figurmaleri|figurmalere]], og det er kunsthistorikeren George Shackelfords opfattelse, at de var inspireret af kunstkritikeren [[Louis Edmond Duranty]]s opfordring i sit skrift ''La nouvelle peinture'' til en revitalisering af figurmaleriet: "Lad os forlade den stiliserede menneskekrop, som behandles som var den en vase. Det, vi har brug for, er det karakteristiske moderne menneske i sine daglige klæder, i sin sociale kontekst, derhjemme eller på gaden."<ref>{{kilde | url = https://archive.org/details/lanouvellepeint00firgoog/page/n5 | titel = La nouvelle peinture: À propos du groupe d'artistes qui expose dans les galeries Durand-Ruel | år = 1876 | fornavn = Louis Edmund | efternavn = Duranty | sted = Paris | udgiver = Echoppe | udgivelsesdato = 1990 | sprog = fransk | isbn = 978-2905657374 | besøgsdato = {{dato|4-1-2019}} }}</ref><ref>{{kilde | url = https://books.google.dk/books?id=AcdBAQAAQBAJ&pg=PA31&redir_esc=y#v=onepage&q&f=false | titel = MoMA Highlights: 350 Works from The Museum of Modern Art, New York | kapitel = Hilaire-Germain-Edgar Degas | side = 31 | besøgsdato = {{dato|4-1-2019}} }}</ref>
[[Fil:Mary Stevenson Cassatt - Mary Cassatt Self-Portrait - Google Art Project.jpg|thumb|left|''Selvportræt'', cirka 1880, gouache og vandfarve over blyant på papir, National Portrait Gallery, Washington DC]]
Efter at Cassatts forældre og søster Lydia havde sluttet sig til hende i Paris, blev Mary Cassatt, Degas og Lydia ofte set på Louvre, hvor de sammen studerede kunstværker. Degas lavede to tegninger, der er værd at nævne på grund af deres innovative teknik, og fordi de afbilder Mary Cassatt, der på Louvre studerer kunsten, mens Lydia læser i en guidebog. De var tænkt anvendt til et tidsskrift for raderinger, som Degas havde planlagt (sammen med blandt andet [[Camille Pissarro]]), men som dog aldrig blev til noget. Cassatt sad ofte model for Degas, og af hans værker med hende er der især kendt en serie billeder, der viser Cassatt prøve hatte i en modebutik.
Historie Maleri